ChEGARADOSh DAVLATLARNING YuK AVTOTRANSPORT VOSITALARI O‘ZBEKISTON RESPUBLIKASINING BOJXONA HUDUDI ORQALI O‘TIShI UChUN YAGONA YIG‘IMLAR BELGILASh TO‘G‘RISIDA

Chegaradosh davlatlar avtotransport vositalarining O‘zbekiston Respublikasi hududi orqali kirib kelishi va tranziti uchun yagona yig‘imlar belgilash maqsadida Vazirlar Mahkamasi qaror qiladi:
 1. O‘zbekiston Respublikasi Hukumati tomonidan Qozog‘iston Respublikasi va Tojikiston Respublikasi yuk avtotransport vositalariga nisbatan to‘lovning yagona normalari, shuningdek Turkmanistonning avtotransport vositalari barcha turlariga nisbatan yig‘imlarning tabaqalashtirilgan stavkalari belgilanganligi to‘g‘risida qaror qabul qilinganligi ma’lumot uchun qabul qilinsin.
 2. 2000-yil 1-yanvardan boshlab O‘zbekiston Respublikasining bojxona chegarasidan o‘tadigan Qirg‘iziston Respublikasi yuk avtotransport vositalari uchun 300 AQSh dollariga teng miqdordagi to‘lov belgilansin, O‘zbekiston Respublikasi Vazirlar Mahkamasi tomonidan belgilanadigan yo‘nalishlar bo‘yicha o‘tadigan yuk avtotransport vositalari va avtobuslar bundan mustasno.
 3. Qirg‘iziston Respublikasi bitta yuk avtotransporti vositasi va avtobusining O‘zbekiston Respublikasi bojxona hududi orqali kirib kelishi va o‘tishi uchun to‘lov bevosita bojxona postlarida milliy valyuta “so‘m”da undirilishi belgilab qo‘yilsin. 
 Qirg‘iziston Respublikasi yuk avtotransporti vositalari va avtobuslaridan to‘lovlar bevosita bojxona postlarida undiriladi, olingan mablag‘lar tijorat banklari bo‘limlari orqali O‘zbekiston Respublikasi Moliya vazirligi huzuridagi Respublika yo‘l jamg‘armasining valyuta hisob raqamiga o‘tkaziladi
 Yig‘imlarni undirish naqd pulsiz shaklda yoki tijorat banklari tomonidan bevosita bojxona postlarida naqd pul shaklida amalga oshiriladi, olingan mablag‘lar O‘zbekiston Respublikasi Vazirlar Mahkamasi huzuridagi Respublika yo‘l jamg‘armasi hisob raqamlariga o‘tkaziladi.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari L.A. Axmetov va R.R. Yunusov zimmasiga yuklansin.